Ericu950/Stoicheia-meter-silver huggingface dataset:
σκυλεύσας δὲ τὸν νεκρόν εἶχε μὲν χαλεπῶς ὑπὸ τραυμάτων μηροὺς καὶ βραχίονας διακεκομμένος , ὅμως δὲ ἀναβληθεὶς ἐπὶ τὸν ἵππον ἐδίωκε πρὸς θάτερον κέρας , ὡς ἔτι συνεστώτων τῶν πολεμίων .
πυθόμενος δὲ τὴν Κρατεροῦ τελευτὴν καὶ προσελάσας , ὡς εἶδεν ἐμπνέοντα καὶ συνιέντα , καταβὰς ἀπεδάκρυσε καὶ τὴν δεξιὰν ἐνέβαλε , καὶ πολλὰ μὲν ἐλοιδόρησε τὸν Νεοπτόλεμον , πολλὰ δὲ ἐκεῖνον μὲν ᾠκτίσατο τῆς τύχης , αὑτὸν δὲ τῆς ἀνάγκης , δι ἣν ἀνδρὶ φίλῳ καὶ συνήθει ταῦτα πεισόμενος ἢ δράσων συνηνέχθη .
ταύτην τὴν μάχην Εὐμενὴς ἡμέραις δέκα σχεδόν τι μετὰ τὴν προτέραν ἐνίκησε ·
καί δόξῃ μὲν ἤρθη μέγας ἀπ αὐτῆς , ὡς τὰ μὲν σοφίᾳ , τὰ δὲ ἀνδρείᾳ κατειργασμένος , φθόνον δὲ πολὺν ἔσχε καί μῖσος ὁμαλῶς παρά τε τοῖς συμμάχοις καί τοῖς πολεμίοις , ὡς ἔπηλυς ἀνὴρ καί ξένος ὅπλοις καί χερσὶ τῶν Μακεδόνων τὸν πρῶτον αὐτῶν καί δοκιμώτατον ἀνῃρηκώς 0 .
ἀλλ εἰ μὲν ἔφθη Περδίκκας πυθόμενος τὴν Κρατεροῦ τελευτήν , οὐκ ἂν ἄλλος ἐπρώτευσε Μακεδόνων νυνὶ δὲ ἀνῃρημένου Περδίκκου κατὰ στάσιν ἐν Αἰγύπτῳ δυσὶν ἡμέραις πρότερον ἧκεν οὗτος ὁ περὶ τῆς μάχης λόγος εἰς τὸ στρατόπεδον , καί πρὸς ὀργὴν εὐθὺς οἱ Μακεδόνες θάνατον τοῦ Εὐμενοῦς κατέγνωσαν .
ἀπεδείχθη δὲ τοῦ πολέμου τοῦ πρὸς αὐτὸν Ἀντίγονος μετὰ Ἀντιπάτρου στρατηγός .
ἐπεὶ δὲ Εὐμένης τοῖς βασιλικοῖς ἱπποφορβίοις περὶ τὴν Ἴδην νεμομένοις ἐπιτυχὼν καί λαβὼν ἵππους ὅσων ἔχρῃζε τοῖς ἐπιμεληταῖς τὴν γραφὴν ἔπεμψε , λέγεται γελάσαι τὸν Ἀντίπατρον καί εἰπεῖν ὅτι θαυμάζει τὸν Εὐμενῆ τῆς προνοίας , ἐλπίζοντα λόγον αὐτοῖς ἀποδώσειν τῶν βασιλικῶν ἢ λήψεσθαι παρ αὐτῶν .
περὶ δὲ τὰς Σάρδεις ἐβούλετο μὲν ἱπποκρατῶν ὁ Εὐμένης τοῖς Λυδοῖς ἐναγωνίσασθαι πεδίοις , ἅμα καί τῇ Κλεοπάτρᾳ τὴν δύναμιν ἐπιδεῖξαι φιλοτιμούμενος ·
αὐτῆς δὲ ἐκείνης δεηθείσης ἐφοβεῖτο γὰρ αἰτίαν τινὰ λαβεῖν ὑπὸ τῶν Περὶ τὸν Ἀντίπατρον ἐξήλασεν εἰς τὴν ἄνω Φρυγίαν καί διεχείμαζεν ἐν Κελαιναῖς ·
ὅπου τῶν μὲν περὶ τὸν Ἀλκέταν καί Πολέμωνα καί Δόκιμον ὑπὲρ ἡγεμονίας διαφιλοτιμουμένων πρὸς αὐτόν , τοῦτο ἦν , ἔφη , τὸ λεγόμενον , ὀλέθρου δὲ οὐθεὶς λόγος 0 .
τοῖς δὲ στρατιώταις ὑποσχόμενος ἐν τρισὶν ἡμέραις τὸν μισθὸν ἀποδώσειν ἐπίπρασκεν ἐν αὐτοῖς τὰς κατὰ τὴν χώραν ἐπαύλεις καί τετραπυργίας σωμάτων καί βοσκημάτων γεμούσας .
ὁ δὲ πριάμενος ἡγεμὼν τάγματος ἢ ξεναγός ὄργανα καί μηχανὰς τοῦ Εὐμένους παρέχοντος ἐξεπολιόρκει ·
καί πρὸς τὸν ὀφειλόμενον μισθὸν οἱ στρατιῶται διενέμοντο τῶν ἁλισκομένων ἕκαστον .
ἐκ δὴ τούτου πάλιν ὁ Εὐμένης ἠγαπᾶτο καί ποτε γραμμάτων ἐν τῷ στρατοπέδῳ φανέντων ἃ διέρριψαν οἱ τῶν πολεμίων ἡγεμόνες , ἑκατὸν τάλαντα καί τιμὰς διδόντες τῷ κτείναντι τὸν Εὐμενῆ , σφόδρα παρωξύνθησαν οἱ Μακεδόνες , καί δόγμα ποιοῦνται χιλίους τῶν ἡγεμονικῶν Περὶ αὐτὸν ἀεὶ δορυφοροῦντας εἶναι καί φυλάττειν ἐν περιόδῳ καί παρανυκτερεύειν .
οἱ δὲ ἐπείθοντο , καὶ τιμὰς ἠγάπων παρ αὐτοῦ λαμβάνοντες ἃς οἱ φίλοι παρά τῶν βασιλέων , ἐξῆν γὰρ Εὐμενεῖ καί καυσίας ἁλουργεῖς καί χλαμύδας διανέμειν , ἥτις ἦν δωρεὰ βασιλικωτάτη παρά Μακεδόσι 0 .
τὸ μὲν οὖν εὐτυχεῖν καὶ τοὺς φύσει μικροὺς συνεπικουφίζει τοῖς φρονήμασιν , ὥστε φαίνεσθαί τι μέγεθος περὶ αὑτοὺς καὶ ὄγκον ἐκ πραγμάτων ὑπερεχόντων ἀποβλεπομένους ·
ὁ δὲ ἀληθῶς μεγαλόφρων καὶ βέβαιος ἐν τοῖς σφάλμασι μᾶλλον καὶ ταῖς δυσημερίαις ἀναφέρων γίνεται κατάδηλος , ὥσπερ Εὐμενής 0 .
πρῶτον μὲν γὰρ ἐν Ὀρκυνίοις τῆς Καππαδοκίας ἡττηθεὶς ὑπὸ Ἀντιγόνου διὰ προδοσίας καὶ διωκόμενος οὺ παρῆκε τὸν προδότην ἐκ τῆς φυγῆς διαπεσεῖν πρὸς τοὺς πολεμίους , ἀλλὰ συλλαβὼν ἐκρέμασε .
φεύγων δὲ τὴν ἐναντίαν ὁδὸν τοῖς διώκουσι μετέβαλε λαθὼν , καὶ παραλλάξας , ὡς ἦλθεν ἐπὶ τὸν τόπον οὗ τὴν μάχην συνέβη γενέσθαι , κατεστρατοπέδευσε , καὶ συναγαγὼν τοὺς νεκροὺς καὶ τῶν ἐν κύκλῳ κωμῶν τὰ θυρώματα κατασχίσας ἔκαυσεν ἰδίᾳ μὲν ἡγεμόνας , ἰδίᾳ δὲ τοὺς πολλούς , καὶ πολυάνδρια χώσας ἀπῆλθεν , ὥστε καὶ τὸν Ἀντίγονον ὕστερον ἐπελθόντα θαυμάζειν τὸ θάρσος αὐτοῦ καὶ τὴν εὐστάθειαν .
ἔπειτα ταῖς ἀποσκευαῖς τοῦ Ἀντιγόνου περιπεσών , καὶ λαβεῖν ῥᾳδίως δυνάμενος πολλὰ μὲν ἐλεύθερα σώματα , πολλὴν δὲ θεραπείαν καὶ πλοῦτον ἐκ πολέμων τοσούτων καὶ λεηλασιῶν ἠθροισμένον , ἔδεισε μὴ καταπλησθέντες ὠφελείας καὶ λαφύρων οἱ σὺν αὐτῷ βαρεῖς γένωνται πρὸς τὴν φυγὴν , καὶ μαλακώτεροι τὰς πλάνας ὑπομένειν καὶ τὸν χρόνον , ἐν ὦ μάλιστα τοῦ πολέμου τὰς ἐλπίδας εἶχεν , ὡς ἀποστρέψων τὸν Ἀντίγονον .
ἐπεὶ δὲ ἄντικρυς χαλεπὸν ἦν ἀποτρέπειν Μακεδόνας χρημάτων ἐν ἐφικτῷ παρόντων , ἐκέλευσε θεραπεύσαντας αὑτοὺς καὶ τοῖς ἵπποις χιλὸν ἐμβαλόντας οὕτω βαδίζειν ἐπὶ τοὺς πολεμίους , αὐτὸς δὲ πέμπει κρύφα πρὸς τὸν ἐπὶ τῆς ἀποσκευῆς τῶν πολεμίων Μένανδρον , ὡς κηδόμενος αὐτοῦ φίλου γεγονότος καὶ συνήθους , φυλάξασθαι παραινῶν καὶ ἀναχωρῆσαι τὴν ταχίστην ἐκ τῶν ἐπιδρόμων καὶ ταπεινῶν πρὸς τὴν ἐγγὺς ὑπώρειαν ἄφιππον οὖσαν καὶ κυκλώσεις οὐκ ἔχουσαν .
τοῦ δὲ Μενάνδρου ταχὺ συμφρονήσαντος τὸν κίνδυνον καὶ ἀνασκευασαμένου , κατασκόπους ἔπεμπεν ὁ Εὐμενὴς φανερῶς , καὶ παρήγγειλε τοῖς στρατιώταις ὁπλίζεσθαι καὶ τοὺς ἵππους ἐγχαλινοῦν ὡς προσάξων τοῖς πολεμίοις .
τῶν δὲ κατασκόπων ἀπαγγειλάντων ὅτι παντάπασιν ὁ Μένανδρος ἄληπτος εἴη καταπεφευγὼς εἰς τόπους χαλεπούς , ἄχθεσθαι προσποιούμενος ὁ Εὐμενὴς ἀπῆγε τὴν στρατιάν .
λέγεται δέ , τοῦ Μενάνδρου ταῦτα μαρτυρήσαντος πρὸς τὸν Ἀντίγονον , καὶ τῶν Μακεδόνων ἐπαινούντων τὸν Εὐμενῆ καὶ φιλανθρωπότερον διατεθέντων , ὅτι καὶ παῖδας αὐτῶν ἀνδραποδίσασθαι καὶ γυναῖκας αἰσχῦναι παρόν ἐφείσατο καὶ παρῆκεν , ἄλλ ἐκεῖνός γε , φάναι τὸν Ἀντίγονον , οὐχ ὑμῶν , ὦ μακάριοι , κηδόμενος παρῆκεν , ἀλλ αὑτῷ φεύγοντι δεδιὼς περιθεῖναι πέδας τοσαύτας .
ἐκ τούτου πλανώμενος ὁ Εὐμενὴς καὶ ὑποφεύγων ἔπεισε τοὺς πολλοὺς τῶν στρατιωτῶν ἀπελθεῖν , εἴ τε κηδόμενος αὐτῶν εἴ τε ἐφέλκεσθαι μή βουλόμενος ἐλάττονας μὲν τοῦ μάχεσθαι , πλείονας δὲ τοῦ λανθάνειν ὄντας , καταφυγὼν δὲ εἰς Νῶρα , χωρίον ἐν μεθορίῳ Λυκαονίας καὶ Καππαδοκίας , μετὰ πεντακοσίων ἱππέων καὶ διακοσίων ὁπλιτῶν , κ ἀντεῦθεν αὖθις , ὅσοι τῶν φίλων ἐδεήθησαν ἀφεθῆναι τοῦ χωρίου τὴν χαλεπότητα καὶ τῆς διαίτης τὴν ἀνάγκην οὐ φέροντες , πάντας ἀσπασάμενος καὶ φιλοφρονηθεὶς ἀπέπεμψεν 0 1 .
ὡς δὲ ἐπελθὼν ὁ Ἀντίγονος εἰς λόγους αὐτόν ἐκάλει πρὸ τῆς πολιορκίας , ἀπεκρίνατο πολλοὺς εἶναι τοὺς Ἀντιγόνου φίλους καὶ μετὰ Ἀντίγονον ἡγεμόνας , ὧν δὲ αὐτὸς προπολεμεῖ μηδένα λείπεσθαι μετ αὐτόν ·
ὁμήρους δὲ πέμπειν ἐκέλευσεν , εἰ χρῄζει διὰ λόγων αὐτῷ γενέσθαι , τοῦ δὲ Ἀντιγόνου κελεύοντος ὡς κρείττονι λαλεῖν , οὐδένα , εἶπεν , ἐμαυτοῦ κρείττονα νομίζω , μέχρι ἂν ὦ τοῦ ξίφους κύριος .
ὅμως δὲ πέμψαντος τοῦ Ἀντιγόνου τὸν ἀδελφιδοῦν Πτολεμαῖον εἰς τὸ χωρίον , ὥσπερ ἠξίωσεν ὁ Εὐμενής , κατέβη , καὶ περιβαλόντες ἀλλήλους ἠσπάσαντο φιλικῶς καὶ οἰκείως , ἅτε δὴ ἀλλήλοις κεχρημένοι πολλὰ καὶ συνήθεις γεγονότες .
λόγων δὲ γενομένων πολλῶν καὶ τοῦ Εὐμενοῦς οὐχ ὑπὲρ ἀσφαλείας μεμνημένου καὶ διαλύσεως , ἀλλὰ καὶ τὰς σατραπείας ἀξιοῦντος αὑτῷ βεβαιοῦσθαι καὶ τὰς δωρεὰς ἀποδίδοσθαι , θαῦμα τοὺς παρόντας εἶχε τὸ φρόνημα καὶ τὴν εὐτολμίαν ἀγαμένους .
ἅμα δὲ πολλοὶ συνέτρεχον τῶν Μακεδόνων ἰδεῖν ὅστις ἐστὶ τὸν Εὐμενῆ ποθοῦντες ·
οὐ γὰρ ἑτέρου λόγος ἦν τοσοῦτος ἐν τῷ στρατῷ μετὰ τὴν τοῦ Κρατεροῦ τελευτήν .
δείσας δὲ ὁ Ἀντίγονος ὑπὲρ αὐτοῦ , μή τι πάθῃ βίαιον , πρῶτον μὲν ἀπηγόρευε μή προσιέναι βοῶν , καὶ τοῖς λίθοις ἔβαλλε τοὺς ἐπιφερομένους , τέλος δὲ ταῖς χερσὶ τὸν Εὐμενῆ περιβαλὼν καὶ τὸν ὄχλον ἀπερύκων τοῖς δορυφόροις μόλις εἰς τὸ ἀσφαλὲς ἀποκατέστησε .
τ οὐντεῦθεν ὁ μὲν περιτειχίσας τὰ Νῶρα καὶ φρουρὰν καταλιπών ἀνέζευξεν Εὐμενὴς δὲ πολιορκούμενος ἐγκρατῶς , τοῦ χωρίου σῖτον καὶ ὕδωρ ἄφθονον καὶ ἅλας καὶ ἄλλο μηδὲν ἔχοντος ἐδώδιμον μη δὲ ἥδυσμα πρὸς τὸν σῖτον , ἐκ τῶν παρόντων ὅμως κατεσκεύαζε τοῖς συνοῦσιν ἱλαρὰν τὴν δίαιταν , ἐν μέρει τε παραλαμβάνων πάντας ἐπὶ τὴν αὑτοῦ τράπεζαν , καὶ τὸ συσσίτιον ὁμιλίᾳ χάριν ἐχούσῃ καὶ φιλοφροσύνην ἐφηδύνων .
ἦν δὲ καὶ τὸ εἶδος ἡδύς , οὐ πολεμικῷ καὶ τετριμμένῳ δι ὅπλων ἐοικώς , ἀλλὰ γλαφυρὸς καὶ νεοπρεπὴς , καὶ πᾶν τὸ σῶμα διηρθρωμένος ὡς ὑπὸ τέχνης ἀκριβῶς τοῖς μέλεσι θαυμαστὴν συμμετρίαν σιν , εἰπεῖν δὲ οὐ δεινός , αἱμύλος δὲ καὶ πιθανός , ὡς ἐκ τῶν ἐπιστολῶν συμβάλλειν ἐστίν 0 .
ἐπεὶ δὲ τοὺς σὺν αὐτῷ πολιορκουμένους ἡ στενοχωρία μάλιστα πάντων ἔβλαπτεν , ἐν οἰκήμασι μικροῖς καὶ τόπῳ δυοῖν σταδίοιν ἔχοντι τὴν περίμετρον ἀναστρεφομένους , τροφὴν δὲ ἀγυμνάστους μὲν αὐτοὺς λαμβάνοντας , ἀργοῖς δὲ τοῖς ἵπποις προσφέροντας , οὐ μόνον τὸν ἄλυν αὐτῶν ὑπὸ τῆς ἀπραξίας μαραινομένων ἀπαλλάξαι βουλόμενος , ἀλλὰ καὶ πρὸς φυγήν , εἰ παραπέσοι καιρός , ἁμῶς γέ πως ἠσκημένοις χρήσασθαι , τοῖς μὲν ἀνθρώποις οἶκον , ὃς ἦν μέγιστος ἐν τῷ χωρίῳ , δεκατεσσάρων πηχῶν τὸ μῆκος , ἀπέδειξε περίπατον , κατὰ μικρὸν ἐπιτείνειν τὴν κίνησιν κελεύων , τῶν δὲ ἵππων ἕκαστον ῥυτῆρσι μεγάλοις εἰς τὴν ὀροφὴν ἀναδεδεμένοις ὑποζώσας ἐκ τῶν περὶ τὸν αὐχένα μερῶν ἐμετεώριζε καὶ παρήγειρε διὰ τροχιλίας , ὥστε τοῖς μὲν ὀπισθίοις σκέλεσιν ἐπὶ τῆς γῆς ἐρείδεσθαι , τοῖς δὲ ἐμπροσθίοις ποσὶν ἀκρωνύχους ἐπιψαύειν .
οὕτω δὲ ἀνηρτημένους οἱ ἱπποκόμοι παρεστῶτες ἅμα ταῖς τε κραυγαῖς καὶ ταῖς μάστιξιν ἐπηρέθιζον οἱ δὲ πιμπλάμενοι θυμοῦ καὶ ὀργῆς τοῖς μὲν ὀπισθίοις ἐνήλλοντο καὶ διεσκίρτων σκέλεσι , τοῖς δὲ μετεώροις ἐφιέμενοι στηρίξασθαι καὶ κροτοῦντες τὸ ἔδαφος κατετείνοντο πᾶν τὸ σῶμα καὶ πολὺν ἠφίεσαν ἱδρῶτα καὶ σταλαγμόν , οὔ τε πρὸς τάχος οὔ τε πρὸς ῥώμην γυμναζόμενοι κακῶς , τὰς δὲ κριθὰς ἐνέβαλλον αὐτοῖς ἐπτισμένας , ἵνα κατεργάζωνται θᾶττον καὶ πέττωσι βέλτιον .
ἤδη δὲ τῆς πολιορκίας χρόνον λαμβανούσης Ἀντίγονος τεθνηκέναι πυνθανόμενος Ἀντίπατρον ἐν Μακεδονίᾳ , καὶ τεταράχθαι τὰ πράγματα Κασάνδρου καὶ Πολυσπέρχοντος διαφερομένων , οὐδὲν ἔτι μικρὸν ἐλπίζων , ἀλλὰ τῇ γνώμῃ τὴν ὅλην περιβαλλόμενος ἡγεμονίαν 0 ·
ἐβούλετο τὸν Εὐμενῆ φίλον ἔχειν καὶ συνεργὸν ἐπὶ τὰς πράξεις , διὸ πέμψας Ἱερώνυμον ἐσπένδετο τῷ Εὐμενεῖ , προτείνας ὅρκον , ὃν ὁ Εὐμενὴς διορθώσας ἐπέτρεψεν ἐπικρῖναι τοῖς πολιορκοῦσιν αὐτὸν Μακεδόσι , πότερος εἴη δικαιότερος .
ἀντίγονος μὲν γὰρ ἀφοσιώσεως ἕνεκεν ἐν ἀρχῇ τῶν βασιλέων ἐπιμνησθείς τὸν λοιπὸν ὅρκον εἰς ἑαυτὸν ὥρκιζεν , Εὐμένης δὲ πρώτην μὲν ἐνέγραψε τοῖς ὅρκοις Ὀλυμπιάδα μετὰ τῶν βασιλέων , ἔπειτα ὤμνυεν οὐκ Ἀντιγόνῳ μόνον εὐνοήσειν οὐ δ ἐκείνῳ τὸν αὐτὸν ἐχθρὸν ἕξειν καὶ φίλον , ἀλλὰ καὶ Ὀλυμπιάδι καὶ τοῖς βασιλεῦσιν .
ὧν δικαιοτέρων φανέντων , οἱ Μακεδόνες ταῦθ ὁρκίσαντες τὸν Εὐμενῆ τὴν πολιορκίαν ἔλυσαν , καὶ πρὸς τὸν Ἀντίγονον ἀπέστελλον , ὅπως καὶ αὐτὸς ἀποδῷ τῷ Εὐμενεῖ τὸν ὅρκον .
ἐν τούτῳ δὲ Εὐμενὴς ὅσους εἶχεν ἐν Νώροις τῶν Καππαδοκῶν ὁμήρους ἀπεδίδου , λαμβάνων ἵππους καὶ ὑποζύγια καὶ σκηνὰς παρὰ τῶν κομιζομένων , καὶ συνῆγε τῶν στρατιωτῶν ὅσοι διασπαρέντες ἀπὸ τῆς φυγῆς ἐπλανῶντο κατὰ τὴν χώραν , ὥστε περὶ αὐτὸν ἱππεῖς ὀλίγῳ τῶν χιλίων ἀποδέοντας γενέσθαι , μεθ ὧν ἐξελάσας ἔφυγεν , ὀρθῶς φοβηθεὶς τὸν Ἀντίγονον .
οὐ γὰρ μόνον ἐκεῖνον ἐκέλευσε πολιορκεῖν αὖθις περιτειχίσαντας , ἀλλὰ καὶ τοῖς Μακεδόσι πικρῶς ἀντέγραψε δεξαμένοις τοῦ ὅρκου τὴν διόρθωσιν .
φεύγοντι δὲ Εὐμενεῖ γράμματα κομίζεται παρὰ τῶν ἐν Μακεδονίᾳ τὴν Ἀντιγόνου δεδοικότων αὔξησιν , Ὀλυμπιάδος μὲν παρακαλούσης ἐλθόντα τὸ Ἀλεξάνδρου παιδίον παραλαβεῖν καὶ τρέφειν ὡς ἐπιβουλευόμενον , Πολυσπέρχοντος δὲ καὶ Φιλίππου τοῦ βασιλέως κελευόντων Ἀντιγόνῳ πολεμεῖν τῆς ἐν Καππαδοκίᾳ δυνάμεως ἄρχοντα , καὶ τῶν ἐν Κουΐνδοις χρημάτων πεντακόσια μὲν τάλαντα λαβεῖν εἰς τὴν τῶν ἰδίων ἐπανόρθωσιν , εἰς δὲ τὸν πόλεμον ὁπόσοις βούλεται χρῆσθαι .
περὶ δὲ τούτων καὶ Ἀντιγένει καὶ Τευτάμῳ τοῖς τῶν ἀργυρασπίδων ἡγουμένοις ἐγεγράφεισαν .
ἐπεὶ δὲ λαβόντες ἐκεῖνοι τὰ γράμματα τῷ μὲν λόγῳ φιλανθρώπως ἐδέξαντο τὸν Εὐμενῆ , φθόνου δὲ καὶ φιλονεικίας ἐφαίνοντο μεστοί , δευτερεύειν ἀπαξιοῦντες ἐκείνῳ , τὸν μὲν φθόνον ὁ Εὐμενὴς ἐθεράπευε τῷ τὰ χρήματα μὴ λαβεῖν ὡς οὐδὲν δεόμενος , ταῖς δὲ φιλονεικίαις καὶ φιλαρχίαις αὐτῶν μή τε ἡγεῖσθαι δυναμένων μή τε ἕπεσθαι βουλομένων ἐπῆγε δεισιδαιμονίαν .
ἔφη γὰρ Ἀλέξανδρον αὐτῷ κατὰ τοὺς ὕπνους φανῆναι , καὶ δεῖξαί τινα σκηνὴν κατεσκευασμένην βασιλικῶς καὶ θρόνον ἐν αὐτῇ κείμενον ·
εἶτα εἰπεῖν ὡς ἐνταῦθα συνεδρεύουσιν αὐτοῖς καὶ χρηματίζουσιν αὐτὸς παρέσται καὶ συνεφάψεται βουλῆς τε πάσης καὶ πράξεως ἀρχομένοις ἀπ αὐτοῦ , ταῦτα ῥᾳδίως ἔπεισε τὸν Ἀντιγένη καὶ τὸν Τεύταμον , οὔ τε ἐκείνων βαδίζειν βουλομένων πρὸς αὐτόν , οὔ τε αὐτὸς ἀξιῶν ἐπὶ θύραις ἑτέρων ὁρᾶσθαι .
καὶ τιθέντες οὕτω σκηνὴν βασιλικὴν καὶ θρόνον Ἀλεξάνδρῳ καταπεφημισμένον ἐκεῖ συνεπορεύοντο βουλευόμενοι περὶ τῶν μεγίστων .
ἐπεὶ δὲ προϊοῦσιν αὐτοῖς εἰς τὴν ἄνω χώραν ὁ Πευκέστας μετὰ τῶν ἄλλων σατραπῶν ἀπήντησε φίλος ὢν καὶ συνεμίξαντο τὰς δυνάμεις , πλήθει μὲν ὅπλων καὶ λαμπρότητι παρασκευῆς ἐπέρρωσαν τοὺς Μακεδόνας , αὐτοὶ δὲ ἀνάγωγοι ταῖς ἐξουσίαις καὶ μαλακοὶ ταῖς διαίταις γεγονότες μετὰ τὴν Ἀλεξάνδρου τελευτήν , καὶ φρονήματα τυραννικὰ καὶ τεθραμμένα βαρβαρικαῖς ἀλαζονείαις ἐπὶ τ αὐτὸ συνενεγκάμενοι , πρὸς μὲν ἀλλήλους βαρεῖς ἦσαν καὶ δυσάρμοστοι , τοὺς δὲ Μακεδόνας κολακεύοντες ἐκκεχυμένως καὶ καταχορηγοῦντες εἰς δεῖπνα καὶ θυσίας ὀλίγου χρόνου τὸ στρατόπεδον ἀσωτίας πανηγυριζούσης καταγώγιον ἐποίησαν καὶ δημαγωγούμενον ἐπὶ αἱρέσει στρατηγῶν ὄχλον , ὥσπερ ἐν ταῖς δημοκρατίαις .
αἰσθόμενος δὲ ὁ Εὐμενὴς αὐτοὺς ἀλλήλων μὲν καταφρονοῦντας , αὐτὸν δὲ φοβουμένους καὶ παραφυλάττοντας ἀνελεῖν , εἰ γένοιτο καιρός , ἐσκήψατο χρημάτων δεῖσθαι καὶ συνεδανείσατο τάλαντα πολλὰ παρὰ τῶν μάλιστα μισούντων αὐτόν , ἵνα καὶ πιστεύωσι καὶ ἀπέχωνται περὶ τῶν δανείων ἀγωνιῶντες ·
ὥστε συνέβη τὸν ἀλλότριον πλοῦτον αὐτῷ φύλακα τοῦ σώματος ἔχειν , καὶ τῶν ἄλλων ἐπὶ σωτηρίᾳ διδόντων , μόνον ἐκ τοῦ λαβεῖν κτήσασθαι τὴν ἀσφάλειαν .
οὐ μὴν ἀλλ οἱ Μακεδόνες ἀδείας μὲν οὔσης ἐφθείροντο πρὸς τοὺς διδόντας , καὶ τάς ἐκείνων θύρας ἐθεράπευον , δορυφορουμένων καὶ στρατηγιώντων ·
ἐπεὶ δὲ Ἀντίγονος αὑτοῖς παρεστρατοπέδευσε μετὰ πολλῆς δυνάμεως καὶ τὰ πράγματα φωνὴν ἀφιέντα τὸν ἀληθινὸν ἐκάλει στρατηγόν , οὐ μόνον οἱ στρατευόμενοι τῷ Εὐμενεῖ προσεῖχον , ἀλλὰ καὶ τῶν ἐν εἰρήνῃ καὶ τρυφῇ μεγάλων ἐκείνων ἕκαστος ἐνέδωκε καὶ παρεῖχεν ἑαυτὸν σιωπῇ τὴν δοθεῖσαν φυλάττοντα τάξιν .
καὶ γάρ τοι περὶ τὸν Πασιτίγριν ποταμὸν ἐπιχειρήσαντα διαβαίνειν τὸν Ἀντίγονον οἱ μὲν ἄλλοι παραφυλάττοντες οὐ δὲ ᾔσθοντο , μόνος δὲ Εὐμενὴς ὑπέστη , καὶ συνάψας μάχην πολλοὺς μὲν κατέβαλε καὶ νεκρῶν ἐνέπλησε τὸ ῥεῖθρον , ἔλαβε δὲ τετρακισχιλίους αἰχμαλώτους , μάλιστα δὲ οἱ Μακεδόνες περὶ τὴν συμβᾶσαν ἀρρωστίαν αὐτῷ καταφανεῖς ἐγένοντο τοὺς μὲν ἄλλους ἑστιᾶν λαμπρῶς καὶ πανηγυρίζειν , ἄρχειν δὲ καὶ πολεμεῖν δυνατὸν ἡγούμενοι μόνον ἐκεῖνον .
ὁ μὲν γὰρ Πευκέστας ἐν τῇ Περσίδι λαμπρῶς αὐτοὺς ἑστιάσας καὶ κατ ἄνδρα διαδοὺς ἱερεῖον εἰς θυσίαν ἤλπιζεν εἶναι μέγιστος ·
ὀλίγαις δὲ ὕστερον ἡμέραις τῶν στρατιωτῶν ἐπὶ τοὺς πολεμίους βαδιζόντων , ἐτύγχανεν ὁ Εὐμενὴς ἐκ νόσου τινὸς ἐπισφαλοῦς ἐν φορείῳ κομιζόμενος ἔξω τοῦ στρατεύματος ἐν ἡσυχίᾳ διὰ τάς ἀγρυπνίας .
μικρὸν δὲ προελθοῦσιν αὐτοῖς ἄφνω λόφους τινὰς ὑπερβάλλοντες ἐξεφάνησαν οἱ πολέμιοι , καταβαίνοντες εἰς τὸ πεδίον .
ὡς οὖν αἵ τε τῶν χρυσῶν ὅπλων αὐγαὶ πρὸς τὸν ἥλιον ἐξέλαμψαν ἀπὸ τῶν ἄκρων τοῦ ἀγήματος ἐν τάξει πορευομένων , καὶ τῶν θηρίων τοὺς πύργους ἄνω καὶ τάς πορφύρας εἶδον , ὅσπερ ἦν αὐτοῖς κόσμος εἰς μάχην ἀγομένοις , ἐπιστήσαντες οἱ πρῶτοι τὴν πορείαν ἐβόων Εὐμενῆ καλεῖν αὑτοῖς , οὐ γὰρ ἂν προελθεῖν ἐκείνου μὴ στρατηγοῦντος , καὶ τὰ ὅπλα πρὸς τὴν γῆν ἐρείσαντες ἀλλήλοις μένειν διεκελεύοντο , καὶ τοῖς ἡγεμόσιν ἡσυχίαν ἔχειν , καὶ χωρὶς Εὐμενοῦς μὴ μάχεσθαι μη δὲ κινδυνεύειν πρὸς τοὺς πολεμίους .
ἀκούσας δὲ ὁ Εὐμενὴς ἧκε πρὸς αὐτοὺς δρόμῳ τοὺς κομίζοντας ἐπιταχύνας , καὶ τοῦ φορείου τάς ἑκατέρωθεν αὐλαίας ἀνακαλύψας πρ οὔτεινε τὴν δεξιὰν γεγηθώς .
οἱ δὲ ὡς εἶδον , εὐθὺς ἀσπασάμενοι Μακεδονιστὶ τῇ φωνῇ τάς τε ἀσπίδας ἀνείλοντο καὶ ταῖς σαρίσαις ἐπιδουπήσαντες ἠλάλαξαν , προκαλούμενοι τοὺς πολεμίους ὠς τοῦ ἡγεμόνος αὐτοῖς παρόντος .
ἀντίγονος δὲ παρὰ τῶν ἁλισκομένων ἀκούων τὸν Εὐμενῆ νοσεῖν καὶ κομίζεσθαι κακῶς διακείμενον , οὐ μέγα ἔργον ἡγεῖτο συντρῖψαι τοὺς ἄλλους ἐκείνου νοσοῦντος .
διὸ καὶ σπεύδων ἐπὶ τὴν μάχην προσῆγεν .
ὡς δὲ τῶν πολεμίων εἰς τάξιν καθισταμένων παρελάσας κατεῖδε τὸ σχῆμα καὶ τὴν διακόσμησιν , ἐκπλαγεὶς ἐπέστη πλείω χρόνον εἶτα ὤφθη τὸ φορεῖον ἀπὸ θατέρου κέρως ἐπὶ θάτερον διαφερόμενον .
γελάσας οὖν ὁ Ἀντίγονος , ὥσπερ εἰώθει , μέγα , καὶ πρὸς τοὺς φίλους εἰπὼν , τοῦτο ἦν τὸ φορεῖον , ὡς ἔοικε , τὸ ἀντιπαραταττόμενον ἡμῖν , εὐθὺς ἀπῆγε τὴν δύναμιν ὀπίσω καὶ κατεστρατοπέδευσεν .
οἱ δὲ μικρὸν ἀναπνεύσαντες αὖθις ἐδημαγωγοῦντο , καὶ τοῖς ἡγεμόσιν ἐντρυφῶντες σχεδὸν ὅλην εἰς τὰ χειμάδια κατενείμαντο τὴν Γαβηνῶν , ὥστε τοὺς ἐσχάτους τῶν πρώτων ἀποσκηνοῦν ὁμοῦ τι χιλίους σταδίους .
ταῦτα γνοὺς ὁ Ἀντίγονος ὥρμησεν ἐξαίφνης ἐπ αὐτοὺς ὑποστρέψας χαλεπὴν ὁδὸν καὶ ἄνυδρον , σύντομον δὲ καὶ βραχεῖαν , ἐλπίζων , εἰ διεσπαρμένοις ἐπιπέσοι περὶ τὰ χειμάδια , μη δ ἂν συνελθεῖν ἔτι τὸ πλῆθος ῥᾳδίως εἰς τὸ αὐτὸ τοῖς στρατηγοῖς .
ἐμβαλόντι δὲ εἰς γῆν ἀοίκητον αὐτῷ πνεύματά τε δεινὰ καὶ κρύη μεγάλα διελυμαίνετο τὴν πορείαν ἐνοχλουμένου τοῦ στρατεύματος .
ἦν οὖν ἀναγκαία βοήθεια πυρὰ πολλὰ καίειν ὅθεν οὐκ ἔλαθε τοὺς πολεμίους , ἀλλὰ τῶν βαρβάρων οἱ τὰ βλέποντα πρὸς τὴν ἀοίκητον ὄρη νεμόμενοι θαυμάσαντες τὸ τῶν πυρῶν πλῆθος ἔπεμψαν ἱππαστρίαις καμήλοις ἀγγέλους πρὸς Πευκέσταν .
ὁ δὲ ὡς ἤκουσεν , αὐτός τε παντάπασιν ἔκφρων ὑπὸ δέους γενόμενος καὶ τοὺς ἄλλους ὁρῶν ὁμοίως ἔχοντας ὥρμητο φεύγειν , ἀναστήσας τοὺς καθ ὁδὸν ὄντας αὐτοῖς μάλιστα τῶν στρατιωτῶν ·
εὐμενὴς δὲ τὴν ταραχὴν ἀφῄρει καὶ τὸν φόβον , ὑπισχνούμενος ἐπιστήσειν τῶν πολεμίων τὸ τάχος , ὥστε τρισὶν ὕστερον ἡμέραις ἢ προσδοκῶνται παραγενέσθαι .
πεισθέντων δὲ αὐτῶν ἅμα μὲν ἀγγέλους περιέπεμπε τὰς δυνάμεις ἐκ τῶν χειμαδίων καὶ τοὺς ἄλλους ἀθροίζεσθαι κατὰ τάχος κελεύων , ἅμα δὲ αὐτὸς ἐξιππασάμενος μετὰ τῶν ἄλλων ἡγεμόνων , καὶ τόπον ἐξ ἀπόπτου καταφανῆ τοῖς ὁδεύουσι τὴν ἔρημον περιβαλόμενος καὶ διαμετρήσας , ἐκέλευε πυρὰ πολλὰ καίειν ἐν διαστήμασιν , ὥσπερ οἱ στρατοπεδεύοντες 0 .
γενομένου δὲ τούτου καὶ τῶν πυρῶν τοῖς περὶ Ἀντίγονον ἐκ τῆς ὀρεινῆς καταφανέντων , ἄχθος ἔσχε καὶ δυσθυμία τὸν Ἀντίγονον , οἰόμενον ᾐσθημένους ἔκπαλαι τοὺς πολεμίους ἀπαντᾶν .
ἵν οὖν μὴ κατάκοπος καὶ τετρυμένος ἐκ πορείας ἀναγκάζηται μάχεσθαι πρὸς ἀνθρώπους ἑτοίμους καὶ καλῶς κεχειμακότας , προέμενος τὴν σύντομον ἦγε διὰ κωμῶν καὶ πόλεων , καθ ἡσυχίαν ἀναλαμβάνων τὸ στράτευμα .
μηδενὸς δὲ ἐμποδὼν ὄντος , ὥσπερ εἴωθεν ἀντικαθημένων πολεμίων , τῶν δὲ περιχώρων λεγόντων στράτευμα μηδὲν ὦφθαι , πυρῶν δὲ κεκαυμένων μεστὸν εἶναι τὸν τόπον , ᾔσθετο κατεστρατηγημένος ὑπὸ Εὐμένους , καὶ βαρέως φέρων προσῆγεν ὡς φανερᾷ μάχῃ κριθησόμενος .
ἐν τούτῳ δὲ τῆς δυνάμεως περὶ τὸν Εὐμενῆ τὸ πλεῖστον ἠθροισμένον ἐθαύμαζε τὴν σύνεσιν αὐτοῦ , καὶ μόνον ἐκέλευεν ἄρχειν ·
ἐφ ᾧ λυπούμενοι καὶ φθονοῦντες οἱ τῶν ἀργυρασπίδων ἡγεμόνες , Ἀντιγένης καὶ Τεύταμος , ἐπεβούλευον αὐτῷ , καὶ τοὺς πλείστους τῶν τε σατραπῶν καὶ τῶν στρατηγῶν συναγαγόντες ἐβουλεύοντο πότε χρὴ καὶ πῶς τὸν Εὐμενῆ διαφθεῖραι .
συνδόξαν δὲ πᾶσιν ἀποχρήσασθαι πρὸς τὴν μάχην αὐτῷ , μετὰ δὲ τὴν μάχην εὐθὺς ἀνελεῖν Εὔδαμος ὁ τῶν ἐλεφάντων ἡγεμὼν καὶ Φαίδιμος ἐξαγγέλλουσι ,  , κρύφα τῷ Εὐμενεῖ τὰ δεδογμένα , δι εὔνοιαν μὲν οὐδεμίαν ἢ χάριν , εὐλαβούμενοι δὲ μὴ τῶν χρημάτων , ἃ δεδανείκεσαν αὐτῷ , στερηθῶσιν .
εὐμενὴς δὲ τούτους μὲν ἐπῄνεσεν , εἰς δὲ τὴν σκηνὴν ἀπελθών καὶ πρὸς τοὺς φίλους εἰπὼν ὡς ἐν πανηγύρει θηρίων ἀναστρέφοιτο , διαθήκας ἔγραψε καὶ τὰ γραμματεῖα κατέσχισε καὶ διέφθειρεν , οὐ βουλόμενος αὐτοῦ τελευτήσαντος ἐκ τῶν ἀπορρήτων αἰτίας καὶ συκοφαντήματα τοῖς γράψασι γενέσθαι .
ταῦτα διοικησάμενος ἐβουλεύετο τὴν νίκην παρεῖναι τοῖς ἐναντίοις , ἢ φυγὼν διὰ Μηδίας καὶ Ἀρμενίας ἐμβαλεῖν εἰς Καππαδοκίαν .
οὐδὲν δὲ κυρώσας τῶν φίλων παρόντων , ἀλλ ἐπὶ πολλὰ τῇ γνώμῃ πολυτρόπῳ παρὰ τὰς τύχας οὔσῃ κινήσας αὑτόν , ἐξέταττε τὴν δύναμιν , τοὺς μὲν Ἕλληνας καὶ τοὺς βαρβάρους παρορμῶν , ὑπὸ δὲ τῆς φάλαγγος καὶ τῶν ἀργυρασπίδων αὐτὸς παρακαλούμενος θαρρεῖν , ὡς οὐ δεξομένων τῶν πολεμίων .
καὶ γὰρ ἦσαν οἱ πρεσβύτατοι τῶν περὶ Φίλιππον καὶ Ἀλέξανδρον , ὥσπερ ἀθληταὶ πολέμων ἀήττητοι καὶ ἀπτῶτες εἰς ἐκεῖνο χρόνου , πολλοὶ μὲν ἑβδομήκοντα ἔτη γεγονότες , νεώτερος δὲ οὐδεὶς ἑξηκονταετοῦς 0 .
διὸ καὶ τοῖς περὶ τὸν Ἀντίγονον ἐπιόντες ἐβόων ·
ἐπὶ τοὺς πατέρας ἁμαρτάνετε , ὦ κακαὶ κεφαλαί ·
καὶ μετ ὀργῆς ἐμπεσόντες ὅλην ὁμοῦ τὴν φάλαγγα συνέτριψαν , οὐδενὸς ὑποστάντος αὐτούς , τῶν δὲ πλείστων ἐν χερσὶ διαφθαρέντων .
ταύτῃ μὲν οὖν ὁ Ἀντίγονος ἡττᾶτο κατὰ κράτος , τοῖς δὲ ἱππεῦσιν ἐπεκράτει ·
τοῦ δὲ Πευκέστου παντάπασιν ἐκλελυμένως καὶ ἀγεννῶς ἀγωνισαμένου καὶ τὴν ἀποσκευὴν ἔλαβε πᾶσαν , αὑτῷ τε νήφοντι χρησάμενος παρὰ τὰ δεινὰ καὶ τοῦ τόπου συνεργοῦντος .
ἀχανὲς γὰρ ἦν τὸ πεδίον , οὔ τε βαθύτερον οὔ τε ἀπόκροτον καὶ στερεόν , ἀλλὰ θινῶδες καὶ μεστὸν ἁλμυρίδος αὐχμηρᾶς , ἢ τοσούτων μὲν ἵππων τοσούτων δὲ ἀνθρώπων ξαινομένη δρόμοις ὑπὸ τὸν τῆς μάχης καιρόν ἐξήνθει κόνιν ὥσπερ ἄσβεστον , ἀπολευκαίνουσαν τὸν ἀέρα καὶ τὰς ὄψεις διαθολοῦσαν .
ᾗ καὶ ῥᾴδιον λαθὼν ὁ Ἀντίγονος τῆς ἀποσκευῆς τῶν πολεμίων ἐκράτησε .
παυσαμένης δὲ τῆς μάχης εὐθὺς οἱ περὶ τὸν Τεύταμον ἐπρεσβεύοντο περὶ τῆς ἀποσκευῆς .
ἀντιγόνου δὲ καὶ ταύτην ἀποδώσειν ὑπισχνουμένου τοῖς ἀργυράσπισι καὶ τ ἆλλα χρήσεσθαι φιλανθρώπως , εἰ παραλάβοι τὸν Εὐμενῆ , βούλευμα δεινὸν οἱ ἀργυράσπιδες ἐβουλεύσαντο , ἐγχειρίσαι ζῶντα τοῖς πολεμίοις τὸν ἄνδρα .
καὶ πρῶτον μὲν ἀνυπόπτως προσεπέλαζον αὐτῷ καὶ παρεφύλαττον , οἱ μὲν ἀποδυρόμενοι περὶ τῆς ἀποσκευῆς , οἱ δὲ θαρρεῖν ὡς νενικηκότα κελεύοντες , οἱ δὲ τῶν ἄλλων ἡγεμόνων κατηγοροῦντες 0 .
ἔπειτα προσπεσόντες ἐξήρπασαν τὸ ἐγχειρίδιον αὐτοῦ καὶ τῇ ζώνῃ τὰς χεῖρας ἀποστρέψαντες ἔδησαν .
ἐπεὶ δὲ ὑπὸ Ἀντιγόνου Νικάνωρ ἐπέμφθη παραληψόμενος αὐτόν , ἐδεῖτο λόγου τυχεῖν ἀγόμενος διὰ τῶν Μακεδόνων , οὐκ εἰς δέησιν ἢ παραίτησιν , ἀλλ ὡς περὶ τῶν ἐκείνοις συμφερόντων διαλεξόμενος .
γενομένης δὲ σιωπῆς ἐν ὑψηλῷ τινι καταστὰς καὶ τὰς χεῖρας δεδεμένας προτείνας , ποῖον , εἶπεν , ὦ κάκιστοι Μακεδόνων , τρόπαιον Ἀντίγονος ἐθελήσας ἂν ἔστησε καθ ὑμῶν , οἷον ὑμεῖς καθ αὑτῶν ἀνίστατε τὸν στρατηγὸν αἰχμάλωτον ἐκδιδόντες ;
οὐκ ἄρα δεινὸν ἦν κρατοῦντας ὑμᾶς ἧτταν ἐξομολογεῖσθαι διὰ τὰς ἀποσκευάς , ὡς ἐν τοῖς χρήμασιν , οὐκ ἐν τοῖς ὅπλοις τοῦ κρατεῖν ὄντος , ἀλλὰ καὶ τὸν ἡγεμόνα πέμπετε λύτρον τῆς ἀποσκευῆς 0 .
ἐγώ μὲν οὖν ἀήττητος ἄγομαι , νικῶν τοὺς πολεμίους , ὑπὸ τῶν συμμάχων ἀπολλύμενος ·
ὑμεῖς δέ , πρὸς Διὸς στρατίου καὶ θεῶν ὁρκίων , ἐνταῦθά με δι αὑτῶν κτείνατε .
πάντως κ ἀκεῖ κτεινόμενος ὑμέτερον ἔργον εἰμί .
μέμψεται δὲ οὐδὲν Ἀντίγονος ·
νεκροῦ γὰρ Εὐμενοῦς δεῖται καὶ οὐ ζῶντος , εἰ δὲ φείδεσθε τῶν χειρῶν , ἀρκέσει τῶν ἐμῶν ἡ ἑτέρα λυθεῖσα πρᾶξαι τὸ ἔργον .
εἰ δὲ οὐ πιστεύετέ μοι ξίφος , ὑπορρίψατε τοῖς θηρίοις δεδεμένον .
καὶ ταῦτα πράξαντας ὑμᾶς ἀφίημι τῆς ἐπ ἐμοὶ δίκης ὡς ἄνδρας ὁσιωτάτους καὶ δικαιοτάτους περὶ τὸν αὑτῶν στρατηγὸν γενομένους .
ταῦτα τοῦ Εὐμενοῦς λέγοντος τὸ μὲν ἄλλο πλῆθος ἄχθει κατείχετο καὶ κλαυθμὸς ἦν , οἱ δὲ ἀργυράσπιδες ἄγειν ἐβόων καὶ μὴ φλυαροῦντι προσέχειν οὐ γὰρ εἶναι δεινόν εἰ Χερρονησίτης ὄλεθρος οἰμώξεται μυρίοις γυμνάσας πολέμοις Μακεδόνας , ἀλλ εἰ τῶν Ἀλεξάνδρου καὶ Φιλίππου στρατιωτῶν οἱ κράτιστοι τοσαῦτα καμόντες ἐν γήρᾳ στέρονται τῶν ἐπάθλων καὶ τροφὴν παρ ἑτέρων λαμβάνουσιν , αἱ δὲ γυναῖκες αὐτῶν ἤδη τρίτην νύκτα τοῖς πολεμίοις συγκαθεύδουσιν 0 .
ἅμα δὲ ἦγον αὐτὸν ἐπιταχύνοντες .
ἀντίγονος δὲ δείσας τὸν ὄχλον ἀπελείφθη γὰρ οὐδεὶς ἐν τῷ στρατοπέδῳ δέκα τοὺς κρατιστεύοντας ἐλέφαντας ἐξέπεμψε καὶ λογχοφόρους συχνοὺς Μήδους καὶ Παρθυαίους διακρουσομένους τὸ πλῆθος , εἶτ αὐτὸς μὲν ἰδεῖν οὐχ ὑπέμεινε τὸν Εὐμενῆ διὰ τὴν προγεγενημένην φιλίαν καὶ συνήθειαν , πυνθανομένων δὲ τῶν παρειληφότων τὸ σῶμα πῶς φυλάξουσιν , οὕτως , εἶπεν , ὡς ἐλέφαντα ἣ ὡς λέοντα 0 .
μετὰ μικρὸν δὲ συμπαθὴς γενόμενος τῶν τε δεσμῶν τοὺς βαρεῖς ἐκέλευσεν ἀφελεῖν καὶ παῖδα παραδέξασθαι τῶν συνήθων , ὅπως ἀλείψαιτο , καὶ τῶν φίλων ἐφῆκε τῷ βουλομένῳ συνδιημερεύειν καὶ κομίζειν τὰ ἐπιτήδεια , βουλευόμενος δὲ περὶ αὐτοῦ πλείονας ἡμέρας προσίετο καὶ λόγους καὶ ὑποσχέσεις , Νεάρχου τε τοῦ Κρητὸς καὶ Δημητρίου τοῦ υἱοῦ φιλοτιμουμένων τὸν Εὐμενῆ σῶσαι , τῶν δὲ ἄλλων ὁμοῦ τι πάντων ἐνισταμένων καὶ κελευόντων ἀναιρεῖν .
λέγεται δὲ τὸν Εὐμενῆ τοῦ φυλάσσοντος αὐτὸν Ὀνομάρχου πυθέσθαι τί δήποτε Ἀντίγονος ἐχθρὸν ἄνδρα καὶ πολέμιον λαβὼν ὑποχείριον οὔ τε ἀποκτίννυσι ταχέως οὔ τε εὐγενῶς ἀφίησι ·
τοῦ δὲ Ὀνομάρχου πρὸς ὕβριν εἰπόντος ὡς οὐ νῦν , ἀλλ ἐπὶ τῆς μάχης ἔδει πρὸς θάνατον ἔχειν εὐθαρσῶς , ναὶ μὰ τὸν Δία , φάναι τὸν Εὐμενῆ , καὶ τότε εἶχον ἐροῦ δὲ τοὺς εἰς χεῖρας ἐλθόντας 0 ·
ἀλλ οὐδενὶ κρείττονι προστυχὼν οἶδα .
καὶ τὸν Ὀνόμαρχον , οὐκοῦν ἐπεὶ νῦν , φάναι , τὸν κρείττονα εὕρηκας , τί οὐκ ἀναμένεις τὸν ἐκείνου καιρόν ;
τὸ δὲ οὖν ἔδοξε τῷ Ἀντιγόνῳ τὸν Εὐμενῆ κτείνειν , ἐκέλευσεν ἀὐτοῦ τὴν τροφὴν ἀφελεῖν .
καὶ δύο μὲν ἡμέρας ἢ τρεῖς ἄσιτος οὕτω προσήγετο πρὸς τὴν τελευτήν .
αἰφνίδιον δὲ ἀναζυγῆς γενομένης εἰσπέμψαντες ἄνθρωπον ἀποσφάττουσιν αὐτόν .
τὸ δὲ σῶμα τοῖς φίλοις παραδοὺς ὁ Ἀντίγονος ἐπέτρεψε καῦσαι καὶ τὰ λείψανα συνθέντας εἰς ἀργυρᾶν ὑδρίαν κομίζειν , ἀποδοθησόμενα τῇ γυναικὶ καὶ τοῖς παισίν .